
	««Երևան քաղաքում տեղական ինքնակառավարման մասին» օրենքում փոփոխություն կատարելու մասին» օրենքում փոփոխություն և լրացումներ կատարելու մասին» օրենքի նախագծով (այսուհետ՝ Նախագիծ) և «Տեղական ինքնակառավարման մասին» օրենքում փոփոխություններ և լրացումներ կատարելու մասին» օրենքի նախագծով նախատեսվում է ««Երևան քաղաքում տեղական ինքնակառավարման մասին» օրենքում փոփոխություն կատարելու մասին» օրենքում փոփոխություն և լրացումներ կատարելու մասին» օրենքը (այսուհետ՝ Օրենք) և «Տեղական ինքնակառավարման մասին» օրենքում փոփոխություններ և լրացումներ կատարելու մասին» օրենքը լրացնել նոր գլխով, որը կարգավորում է համայնքային պաշտոն և համայնքային ծառայության պաշտոն զբաղեցնող անձանց վարձատրության հետ կապված հարաբերությունները։
Որպես հիմնավորում նշվել է, որ Նախագծերի ընդունման անհրաժեշտության համար հիմք են հանդիսացել ինչպես համայնքների կողմից բարձրաձայնված խնդիրները, մասնավորապես` պատշաճ վարձատրության, դրա միջոցով` որակյալ մասնագետների ներգրավման և համայնքային ծառայությունների մատուցման որակի բարձրացման անհրաժեշտությունը, այնպես էլ Վարչապետի և փոխվարչապետի հանձնարարականները, Ազգային ժողովի պատգամավորների առաջարկությունները:
Միաժամանակ նշվել է, որ Նախագծերով առաջարկվում է վերանայել համայնքային պաշտոններ և համայնքային ծառայության պաշտոններ զբաղեցնող անձանց վարձատրության գործող համակարգը՝ վերանայելով վարձատրության հաշվարկման կարգը և ներդնելով վարձատրության նոր համակարգ։ Օրենքի ընդունումից բխող ենթաօրենսդրական նորմատիվ իրավական ակտերի մշակման շրջանակներում նախատեսվում է սահմանել, որ վարձատրության նոր համակարգի ներդրման շրջանակներում լրավճարի տրամադրման նպատակով օրենքների ընդունումից հետո առաջին երկու տարիների ընթացքում ֆինանսավորումը կիրականացվի պետական բյուջեի միջոցներից:
Համայնքային պաշտոն և համայնքային ծառայության պաշտոն զբաղեցնող անձանց լրավճարի ընդհանուր չափը նախատեսվում է որոշել Կառավարության կատարողականի ընդհանուր ցուցանիշի հիման վրա` Կառավարության սահմանած կարգով:
Վերոնշյալի կապակցությամբ հարկ ենք համարում անդրադառնալ հետևյալ իրավակարգավորումներին.
«Տեղական ինքնակառավարման մասին» օրենքի գործող, ինչպես նաև նախագծով նոր խմբագրությամբ շարադրվող 34-րդ հոդվածի 6-րդ մասի համաձայն՝ Աշխատակազմի այլ աշխատողների և համայնքային հիմնարկների աշխատողների վարձատրությունն օրենքով սահմանված կարգով կատարվում է համայնքի բյուջեի հաշվին:
Նախագծով լրացվող 75.1-ին հոդվածի 9-րդ մասի համաձայն՝ Համայնքային պաշտոն և համայնքային ծառայության պաշտոն զբաղեցնող անձանց վարձատրությունն օրենքով սահմանված կարգով կատարվում է համայնքի բյուջեի հաշվին:
Նշված դրույթներից բխում է, որ վարձատրությունն պետք է իրականացվի համայնքի բյուջեի հաշվին, մինչդեռ Նախագծի հիմնավորման համաձայն լրավճարը տրամադրվելու է պետական բյուջեի հաշվին առաջիկա երկու տարվա համար։
Միաժամանակ անհրաժեշտ է պարզաբանել հիմնավորման մեջ նշված այն տեղեկությունը, որ նախագծերի ընդունումը պետական բյուջեի և համայնքային բյուջեների եկամուտներում և ծախսերում փոփոխությունների չի հանգեցնի, քանի որ նույն հիմնավորման համաձայն՝ վարձատրության նոր համակարգի ներդրման շրջանակներում լրավճարի տրամադրման նպատակով օրենքների ընդունումից հետո առաջին երկու տարիների ընթացքում ֆինանսավորումը կիրականացվի պետական բյուջեի միջոցներից։
Վերոգրյալը հիմք ընդունելով՝ գտնում ենք, որ Նախագծերը և հիմնավորումն անհրաժեշտ է համապատասխանեցնել միմյանց։
	Ընդունվել է

	Միաժամանակ անդրադառնալով վարձատրության նոր համակարգի ներդրման հիմնավորմանը, մասնավորապես՝ Կառավարության կատարողականի ընդհանուր ցուցանիշի հիման վրա` Կառավարության սահմանած կարգով, ինչպես նաև առաջիկա երկու տարում պետական բյուջեի միջոցների հաշվին լրավճար տրամադրելուն, ապա՝ Հայաստանի Հանրապետության Սահմանադրության 185-րդ հոդվածի 1-ին մասի համաձայն՝ Համայնքն ունի իր բյուջեն, որը համայնքի ղեկավարի ներկայացմամբ ընդունում է համայնքի ավագանին, իսկ 186-րդ հոդվածի համաձայն՝ Համայնքի պարտադիր խնդիրների լուծման նպատակով օրենքով սահմանվում են հարկային և ոչ հարկային այնպիսի աղբյուրներ, որոնք անհրաժեշտ են այդ խնդիրների իրականացումն ապահովելու համար: Նույն հոդվածի համաձայն՝ համայնքներին պետության կողմից պատվիրակված լիազորությունները ենթակա են պետական բյուջեից պարտադիր ֆինանսավորման։ Պետությունն իր հնարավորությունների շրջանակներում միջոցներ է հատկացնում համայնքների համաչափ զարգացումն ապահովելու համար:
Վերոնշյալ կարգավորումներից բխում է, որ համայնքն ունի իր բյուջեն, իսկ պետական բյուջեի պարտադիր ֆինանսավորումը վերաբերում է պետության կողմից համայնքներին պատվիրակված լիազորությունների իրականացման դեպքում, ինչպես նաև համայնքների համաչափ զարգացումն ապահովելու համար։

	Բացի այդ, համայնքային ծառայողների վարձատրությունը աշխատանքի արդյունավետության և որակի հետ կապելու հանձնարարականը ենթադրում է անհատական կամ տեղական (համայնքային) կատարողականի գնահատում, իսկ «Տեղական ինքնակառավարման մասին» օրենքի 82.1-ին հոդվածի 1-ին մասի համաձայն՝ Համայնքի տարեկան աշխատանքային պլանը համայնքի ծրագրային այն փաստաթուղթն է, որը սահմանում է տվյալ տարվա ընթացքում տեղական ինքնակառավարման մարմինների կողմից կամ նրանց մասնակցությամբ համայնքում իրականացվող բոլոր ծրագրերը և միջոցառումները:
Նույն հոդվածի 6-րդ մասի համաձայն՝ Համայնքի ղեկավարը բյուջեի կատարման տարեկան հաշվետվության հետ համայնքի ավագանուն է ներկայացնում հաշվետու տարում համայնքի տարեկան աշխատանքային պլանի իրականացման վերաբերյալ հաշվետվությունը, որը ենթակա է հրապարակման՝ օրենքով սահմանված կարգով:
Նշված դրույթներից բխում է, որ համայնքի աշխատանքը հիմնված է համայնքի տարեկան աշխատանքային պլանի հիման վրա, հետևաբար Կառավարության կատարողականի հիման վրա վարձատրությունը պայմանավորելն ունի պարզաբանման կարիք՝ բացահայտելով թե ինչ վերջիններիս աշխատանքը ինչպես է փոխկապակցված կառավարության գործունեության, դրա կատարողական գնահատման հետ: Միաժամանակ, Նախագծի հիմնավորումից բացակայում են նաև առկա խնդիրները, ներկայումս նշված անձանց վարձատրության չափերը, փոփոխությունների արդյունքում դրանց չափը։ 
Նշվածի կապակցությամբ հարկ ենք համարում հայտնել, որ հիմնավորումը կարելի է բնորոշել որպես իրավական ակտի փաթեթի այնպիսի բաղադրատարր, որը պարզաբանում է այդ ակտի ընդունման նպատակը՝ իրավական կարգավորումները հավելելով ավելի լայն բացվածքով ներկայացված տեղեկատվությամբ և անհրաժեշտ այլ նշումներով, որոնք կարող են նաև նպաստել այդ ակտի իրավական կարգադրությունների ճիշտ ընկալմանը: Ըստ այդմ, իրավական ակտի ընդունման հիմնավորումը կատարում է երկու կարևորագույն գործառույթ. 
1) իրավական ակտի նախագծման փուլում այն հիմք է դրա քննարկումների և հաստատումների (հավանությունների) համար, քանի որ պարզաբանում է այն նպատակը, որով պայմանավորված է իրավական ակտի ընդունումը, 
2) իրավական ակտի գործողության ժամանակ այն ստանում է մեկնաբանողական դեր և նշանակություն, քանի որ հիմնավորման միջոցով հնարավոր է լինում բացահայտել օրենսդրի կամքը, այն մշակողների գաղափարները և սահմանված նորմերի հիմքերում ընկած մտքերը: Հետևաբար` իրավական ակտի պատշաճ հիմնավորումը կարող է լինել դրա հաջող ընդունման և հետագայում՝ նաև կիրառման գրավականը: 
Վերոգրյալը հիմք ընդունելով՝ գտնում ենք, որ Նախագծերի ընդունումն ունի մանրամասն հիմնավորման կարիք։
	Ընդունվել է

	4)
	Միաժամանակ հարկ ենք համարում հայտնել, որ ««Երևան քաղաքում տեղական ինքնակառավարման մասին» օրենքում փոփոխություն կատարելու մասին» օրենքում փոփոխություն և լրացումներ կատարելու մասին» օրենքի 1-ին հոդվածով նոր խմբագրությամբ շարադրվող օրենքի 1-ին հոդվածի համաձայն՝ սույն օրենքը սահմանում է Երևան քաղաքում (այսուհետ` Երևան) տեղական ինքնակառավարման, տարածքային կառավարման, տեղական ինքնակառավարման մարմինների ձևավորման առանձնահատկություններն ու լիազորությունները, լիազորությունների իրականացման նկատմամբ հսկողության իրականացման դեպքերը և ընթացակարգը:
 «Տեղական ինքնակառավարման մասին» օրենքի 1-ին հոդվածի համաձայն՝  սույն օրենքը սահմանում է Հայաստանի Հանրապետությունում տեղական ինքնակառավարման հասկացությունը, սկզբունքները, մարմինները, համայնքի պարտադիր խնդիրները, տեղական ինքնակառավարման մարմինների լիազորությունները, դրանց իրավական, տնտեսական, ֆինանսական հիմքերն ու երաշխիքները, տեղական ինքնակառավարման առանձնահատկությունները համամասնական ընտրակարգով ընտրվող ավագանի ունեցող համայնքներում, ինչպես նաև կարգավորում է պետական և տեղական ինքնակառավարման մարմինների փոխհարաբերությունները:
Վերոնշյալ դրույթներով սահմանված է նշված օրենքների կարգավորման առարկան, ինչի կապակցությամբ հարկ է նկատի ունենալ, որ «Նորմատիվ իրավական ակտերի մասին» օրենքի 9-րդ հոդվածի 1-ին մասի համաձայն՝ Նորմատիվ իրավական ակտի կարգավորումը չպետք է դուրս գա իր առարկայի շրջանակներից:
Սույն դեպքում, նախատեսվում է վերոնշյալ օրենքներում լրացնել համայնքային պաշտոն և համայնքային ծառայության պաշտոն զբաղեցնող անձանց վարձատրությանը վերաբերող կարգավորումներ, որոնք դուրս են նշված օրենքների կարգավորման առարկայի շրջանակից, ուստի գտնում ենք, որ Նախագծով նոր լրացվող 75.1-ին, ինչպես նաև «Տեղական ինքնակառավարման մասին» օրենքում փոփոխություններ և լրացումներ կատարելու մասին» օրենքի նախագծով նոր լրացվող 33.1-ին հոդվածներն ունեն վերանայման կարիք, իսկ դրանց չնախատեսումը վարձատրությունը կարգավորող համապատասխան օրենքում՝ պարզաբանման կարիք։
Այնուամենայնիվ անդրադառնալով նախատեսված կարգավորումներին՝ հայտնում ենք հետևյալը.
1. Նախագծի 1-ին հոդվածով Օրենքի 8-րդ հոդվածի 1-ին մասում կատարվող փոփոխությունն ունի վերանայման կարիք, մասնավորապես՝ անհրաժեշտ է հստակեցնել, թե որ կետում պետք է իրականացվի փոփոխությունը՝ պաշտոնական ինկորպորացման ժամանակ խնդիրներից խուսափելու նպատակով։ Եթե փոփոխությունը իրականացվում է 5-րդ կետում, ապա փոփոխության արդյունքում դրույթը կունենա հետևյալ բովանդակությունը.
Ավագանին` սահմանում է քաղաքապետարանի կառուցվածքին, այդ թվում` կառուցվածքային և առանձնացված ստորաբաժանումներին և հաստիքացուցակին ներկայացվող պահանջները, քաղաքական, վարչական, հայեցողական պաշտոններ զբաղեցնող անձանց, քաղաքապետարանի համայնքային ծառայողների, տեխնիկական սպասարկում իրականացնող անձանց և պայմանագրային հիմունքներով քաղաքացիական աշխատանք կատարող անձանց առավելագույն քանակը, պաշտոնային դրույքաչափերը (այդ թվում՝ քաղաքապետի), սահմանում է հավելումների, հավելավճարների և պարգևատրումների կիրառման կարգը։
Նշվածից բխում է, որ «սահմանում է» բառերն անհարկի կրկնվում են, ինչն ունի վերանայման կարիք։
	Ընդունվել է

	5)
	Միաժամանակ նույն հոդվածում «ՀՕ-287-Ն» բառերն անհրաժեշտ է փոխարինել «ՀՕ-387-Ն» բառերով։
	Ընդունվել է

	6)
	Նախագծի 3-րդ հոդվածով օրենքում նոր լրացվող 4.1 գլխի 75.1-ին հոդվածի 1-ին մասի համաձայն՝ Համայնքային պաշտոն և համայնքային ծառայության պաշտոն զբաղեցնող անձանց վարձատրությունը ներառում է հիմնական աշխատավարձը, լրացուցիչ աշխատավարձը և պարգևատրումը:
Այս կապակցությամբ հարկ է նկատի ունենալ Հայաստանի Հանրապետության աշխատանքային օրենսգրքի 178-րդ հոդվածի 3-րդ մասը, համաձայն որի՝ Լրացուցիչ աշխատավարձը սույն օրենսգրքով, օրենքով, այլ նորմատիվ իրավական ակտերով, կոլեկտիվ կամ աշխատանքային պայմանագրով, գործատուի իրավական ակտով սահմանված հիմնական աշխատավարձի նկատմամբ հաշվարկվող հավելումները, հավելավճարները, լրավճարները և պարգևատրումներն են։ Նշված կարգավորումից բխում է, որ պարգևատրումը լրացուցիչ աշխատավարձի մաս է, ուստի նշված եզրույթների առանձին կիրառումն անհրաժեշտ է վերանայել։
	Չի ընդունվել
««Տեղական ինքնակառավարման մասին» օրենքում փոփոխություններ և լրացումներ կատարելու մասին» և հարակից օրենքների նախագծերը համապատասխանեցվել են «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» օրենքում փոփոխություններ և լրացումներ կատարելու մասին» օրենքի նախագծի տրամաբանությանը: Վերջինով նախատեսվել է տարանջատել հիմնական և լրացուցիչ աշխատավարձերը և պարգևատրումը, ինչը նույն տրամաբանությամբ արտահայտվել է սույն նախագծերում:


	7)
	Նախագծի 4-րդ հոդվածի 1-ին մասի համաձայն՝ սույն օրենքն ուժի մեջ է մտնում սույն օրենքի ընդունումից բխող ենթաօրենսդրական նորմատիվ իրավական ակտերի ուժի մեջ մտնելու օրվանից և տարածվում է դրանից հետո ծագած հարաբերությունների վրա։
Նախատեսված ձևակերպման արդյունքում Նախագծով նախատեսված կարգավորումները կվերաբերեն այն անձանց, ովքեր համայնքային պաշտոն և համայնքային ծառայության պաշտոն կզբաղեցնեն օրենքի ուժի մեջ մտնելուց հետո, ինչը գտնում ենք ունի վերանայման կարիք՝ նկատի ունենալով նաև նույն հոդվածի 2-րդ մասը, ինչից բխում է, որ դրա նպատակը կարգավորումները նաև մինչև ուժի մեջ մտնելը ծագած հարաբերությունների վրա տարածելն է։
Միաժամանակ Նախագծի ուժը մեջ մտնելը պայմանավորվում է ենթաօրենսդրական նորմատիվ իրավական ակտերի ուժի մեջ մտնելով, ինչը գտնում ենք ունի վերանայման կարիք, քանի որ ենթաօրենսդրական նորմատիվ իրավական ակտերով տարբեր ուժի մեջ մտնելու ժամկետ սահմանված լինելու պարագայում հստակ չի լինի, թե Նախագիծը երբ պետք է ուժի մեջ մտնի։ Բացի այդ, նկատի ունենալով, որ ենթաօրենսդրական նորմատիվ իրավական ակտերի ընդունումը բխում է Նախագծից, ուստի անհրաժեշտ է սահմանել Նախագծի ուժի մեջ մտնելու հստակ ժամկետ, իսկ ենթաօրենսդրական նորմատիվ իրավական ակտերի ընդունումը նախատեսել մինչ Նախագծի ուժի մեջ մտնելը։
	Ընդունվել է

	8)
	Բացի այդ, նույն հոդվածի 2-րդ մասի համաձայն՝ (...) Այն դեպքում, երբ սույն օրենքն ուժի մեջ մտնելուց հետո համայնքային պաշտոն և համայնքային ծառայության պաշտոն զբաղեցնող անձին վճարվող հիմնական և լրացուցիչ աշխատավարձի ընդհանուր չափը ավելի ցածր կլինի մինչև սույն օրենքի ուժի մեջ մտնելը հաշվարկված և վճարված հիմնական և լրացուցիչ աշխատավարձի ընդհանուր չափից, ապա կպահպանվի մինչև սույն օրենքի ուժի մեջ մտնելը նրան վճարված հիմնական և լրացուցիչ աշխատավարձի չափը մինչև այն պահը, երբ սույն օրենքով սահմանված կարգով հաշվարկված հիմնական և լրացուցիչ աշխատավարձի ընդհանուր չափը հավասար կամ բարձր կլինի այդ չափից։
Գտնում ենք, որ նախատեսված կարգավորման մեջ հիմնական և լրացուցիչ աշխատավարձի ընդհանուր չափի պահպանումը մինչև սույն օրենքով սահմանված կարգով հաշվարկված հիմնական և լրացուցիչ աշխատավարձի ընդհանուր չափի հավասար լինելն ունի պարզաբանման կարիք, քանի որ հավասար չափ լինելու պարագայում պարզ չէ, թե չպահպանման արդյունքում ինչ նոր հետևանք է առաջացնում։
Վերոգրյալ բոլոր դիտարկումները վերաբերում են նաև «Տեղական ինքնակառավարման մասին» օրենքում փոփոխություններ և լրացումներ կատարելու մասին» օրենքի նախագծի այն դրույթներին, որոնցով սահմանված են նույնանման կարգավորումներ։
	Չի ընդունվել
Նախագծով ամրագրված է, որ մինչև սույն օրենքի ուժի մեջ մտնելը նրան վճարված հիմնական և լրացուցիչ աշխատավարձի չափը  կպահպանվի մինչև այն պահը, երբ սույն օրենքով սահմանված կարգով հաշվարկված հիմնական և լրացուցիչ աշխատավարձի ընդհանուր չափը հավասար կամ բարձր կլինի այդ չափից:

	9)
	«Տեղական ինքնակառավարման մասին» օրենքում փոփոխություններ և լրացումներ կատարելու մասին» օրենքի նախագծի 4-րդ հոդվածով նոր շարադրվող 34-րդ հոդվածի 2-րդ մասի համաձայն՝ յուրաքանչյուր աշխատողի վարձատրության չափը չի կարող գերազանցել տվյալ համայնքի ղեկավարի վարձատրության չափի 80 տոկոսը, սակայն գործող կարգավորումների համաձայն՝ յուրաքանչյուր աշխատողի պաշտոնային դրույքաչափը չի կարող գերազանցել տվյալ համայնքի ղեկավարի պաշտոնային դրույքաչափի`
1) մինչև 1000 բնակիչ ունեցող համայնքի համար` 81,95 տոկոսը.
2) 1001-ից մինչև 5000 բնակիչ ունեցող համայնքի համար` 81,65 տոկոսը.
3) 5001-ից մինչև 20000 բնակիչ ունեցող համայնքի համար` 81,43 տոկոսը.
4) 20001-ից մինչև 75000 բնակիչ ունեցող համայնքի համար` 81,26 տոկոսը.
5) 75000-ից ավելի բնակիչ ունեցող համայնքի համար` 81,14 տոկոսը:
Սույն դեպքում, նախատեսվում է դրույքաչափի նվազեցում, որի վերաբերյալ հիմնավորումը բացակայում է, ինչը թույլ չի տալիս գնահատել նախատեսված կարգավորման նպատակահարմարությունը, ուստի գտնում ենք, որ կարգավորումն ունի վերանայման և լրացուցիչ հիմնավորման կարիք, քանի որ Նախագծի ընդունմամբ ակնկալվում է ներդնել վարձատրության նոր համակարգ, ինչը թույլ կտա վարձատրության չափը համարժեքորեն պայմանավորել աշխատանքի գրանցած արդյունքներով, որպես աշխատանքի արդյունավետության և հանրային ծառայությունների որակի  բարձրացման էական գործոն։
	Ընդունվել է

	10)
	«Տեղական ինքնակառավարման մասին» օրենքում փոփոխություններ և լրացումներ կատարելու մասին» օրենքի նախագծի 1-ին հոդվածում «ՀՕ-253-Ն» բառերն անհրաժեշտ է փոխարինել «ՀՕ-337» բառերով, իսկ նույն հոդվածի «11.1» թիվը՝ «11.1)» թվով։
	Ընդունվել է

	11)
	«Տեղական ինքնակառավարման մասին» օրենքում փոփոխություններ և լրացումներ կատարելու մասին» օրենքի նախագծի 5-րդ հոդվածի «7.1.» թիվն անհրաժեշտ է փոխարինել «7.1)» թվով։
	Ընդունվել է

	12)
	Միաժամանակ հարկ ենք համարում հայտնել, որ  2026 թվականի հուլիսի 3-ի ««Երևան քաղաքում տեղական ինքնակառավարման մասին» օրենքում փոփոխություն կատարելու մասին» օրենքում փոփոխություն և լրացումներ կատարելու մասին» ՀՕ-387-Ն օրենքն ուժի մեջ է մտնելու 2026 թվականի օգոստոսի 30-ին, ուստի հիմք ընդունելով «Նորմատիվ իրավական ակտերի մասին» օրենքի 34-րդ հոդվածի 6-րդ մասը, համաձայն որի՝ փոփոխություն կամ լրացում կարող է կատարվել նաև սահմանված կարգով պաշտոնապես հրապարակված, սակայն ուժի մեջ չմտած նորմատիվ իրավական ակտում կամ դրա ուժի մեջ չմտած մասում, իսկ այն դեպքում, երբ ակտն արդեն ինկորպորացվել է, ապա հիմնական նորմատիվ իրավական ակտում՝ հայտնում ենք, որ Նախագծի ընդունումը և ուժի մեջ մտնելը նշված ժամկետից հետո խնդրահարույց է:
	Ընդունվել է

	2.
	Ֆինանսների նախարարություն
	24.08.2026թ.

	
	
	N 01/11-1/22384-2026

	1)
	Նախագծերով առաջարկվում է վերանայել համայնքային պաշտոն և համայնքային ծառայության պաշտոն զբաղեցնող անձանց վարձատրության համակարգը, սահմանել լրավճարի տրամադրման հնարավորություն, վերանայել համայնքի ղեկավարների պաշտոնային դրույքաչափերի սահմանման տոկոսաչափերը, ինչպես նաև նախատեսել վարձատրության գործող մակարդակի պահպանմանն ուղղված անցումային կարգավորում։
Նշված փոփոխությունները կարող են հանգեցնել համայնքների համար լրացուցիչ ծախսերի առաջացման, ուստի առաջարկում ենք գնահատել անհրաժեշտ ծախսերի չափը և նախագծերի փաթեթին կից հիմնավորման մեջ ներառել տեղեկատվություն նաև համայնքների բյուջեների վրա դրանց ֆինանսական ազդեցության վերաբերյալ։
Միաժամանակ, նախագծերի փաթեթին կից հիմնավորման մեջ նշվում է, որ վարձատրության նոր համակարգի ներդրման շրջանակներում լրավճարի տրամադրման նպատակով օրենքների ընդունումից հետո առաջին երկու տարիների ընթացքում ֆինանսավորումը կիրականացվի պետական բյուջեի միջոցներից։ Մինչդեռ նույն հիմնավորմամբ նշվում է, որ նախագծերի ընդունումը Հայաստանի Հանրապետության պետական բյուջեի և համայնքային բյուջեների եկամուտներում և ծախսերում փոփոխությունների չի հանգեցնի, իսկ բյուջետային ազդեցության գնահատումը նախատեսվում է իրականացնել օրենքների ընդունումից հետո՝ դրանցից բխող ենթաօրենսդրական նորմատիվ իրավական ակտերի մշակման շրջանակներում։ Հետևաբար առաջարկում ենք վերանայել հիմնավորման համապատասխան հատվածները՝ ապահովելով դրանց փոխհամապատասխանությունը և նախագծերի ֆինանսական ազդեցության ամբողջական ներկայացումը։
Բացի այդ, հիմնավորմամբ նախատեսվող՝ առաջին երկու տարիներին պետական բյուջեի միջոցներից ֆինանսավորման մոտեցումն արտացոլված չէ օրենքների նախագծերում, որոնցով համայնքային պաշտոն և համայնքային ծառայության պաշտոն զբաղեցնող անձանց վարձատրությունը նախատեսվում է իրականացնել համայնքի բյուջեի հաշվին։
	Ընդունվել է

	2)
	Միաժամանակ, հաշվի առնելով, որ առաջարկվող կարգավորումները կարող են հանգեցնել համայնքների ծախսերի ավելացման, առաջարկում ենք նախագծերը լրացնել դրույթով, համաձայն որի՝ սույն օրենքների ընդունմամբ պայմանավորված համայնքների լրացուցիչ ծախսերի նկատմամբ «Տեղական ինքնակառավարման մասին» օրենքի 93-րդ հոդվածի 2-րդ մասով նախատեսված փոխհատուցման դրույթները չեն կիրառվում։
	Ընդունվել է

	3)
	Հիմնավորման մեջ միաժամանակ նշվում է, որ համայնքային պաշտոն և համայնքային ծառայության պաշտոն զբաղեցնող անձանց լրավճարի ընդհանուր չափը նախատեսվում է որոշել Կառավարության կատարողականի ընդհանուր ցուցանիշի հիման վրա՝ Կառավարության սահմանած կարգով։ Այս առնչությամբ պարզ չէ Կառավարության կատարողականը բնութագրող ցուցանիշով տեղական ինքնակառավարման համակարգում պաշտոն զբաղեցնող անձանց լրավճարի չափը պայմանավորելու հիմնավորվածությունը՝ հաշվի առնելով վերջիններիս գործունեության բնույթը և տեղական ինքնակառավարման շրջանակներում իրականացվող գործառույթները։
	Ընդունվել է




